Komisijos reglamentas (EB) Nr. 296/2003
2003 m. vasario 17 d.
iš dalies keičiantis Tarybos reglamentą (EEB) Nr. 959/93 dėl statistinės informacijos, kurią valstybės narės turi teikti apie augalininkystės produktus, išskyrus javus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. balandžio 5 d. Tarybos reglamentą (EEB) Nr. 959/93 dėl statistinės informacijos, kurią valstybės narės turi teikti apie augalininkystės produktus, išskyrus javus [1], su paskutiniais pakeitimais, padarytais Komisijos reglamentu (EB) Nr. 2197/95 [2], ypač į jo 10 straipsnį,
kadangi:
(1) Išlaikant dviejų plotų, skirtų dviems medvilnės naudojimo paskirtims, sumą, pristinga duomenų arba apytikrių duomenų, arba pradedamas dvigubas skaičiavimas. Todėl būtina pasirinkti vieną plotą.
(2) Reikėtų tiksliau žinoti pramoninių augalų pobūdį ir plotus.
(3) Norint gauti kokybiškus statistinius duomenis, būtina išaiškinti statistinius duomenis apie pašarinius augalus ir atnaujinti klasifikavimą.
(4) Šiame reglamente numatytos priemonės atitinka Tarybos sprendimu 72/279/EB [3] įsteigto Žemės ūkio statistikos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 959/93 II, III, IV, V ir VIII priedai pakeičiami šio reglamento I, II, III, IV ir V priedais.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 17 d.